钦定古今图书集成/历象汇编/乾象典/第096卷 > 朱子语类 > 《夜光篇》唐·王泠然
## 钦定古今图书集成/历象汇编/乾象典/第096卷 > 朱子语类 > 《夜光篇》唐·王泠然

“游人夜到汝阳间，夜色溟濛不解颜。谁家暗起寒山
烧，因此明中得见山。山头山下须臾满，历险缘深无
暂断。焦声散著群树鸣，炎气傍林一川煖。是时西北
多海风，吹上连天光更雄。浊烟熏月黑，高焰爇云红。
初谓炼丹仙灶里，还疑铸剑神谿中。划为飞电来照
物，乍作流星并上空。西山无草光已灭，东顶荧荧犹”
未绝。沸汤空谷数道水，融尽阴崖几年雪。两京贫病
若为居，四壁皆成凿照馀。未得贵游同秉烛，惟将半
影借披书。